श्री ठाकुर ने अपने पत्र में कहा है कि सुप्रीम कोर्ट के तीन जजों की जांच कमेटी द्वारा दोषी ठहराए जाने और विधि छात्रा के हलफनामे के सामने आने के बाद इस बात में कोई शंका नहीं रह गयी है कि जस्टिस गांगुली ने जांच कमेटी की भाषा में “अनुचित आचरण (जबरिया शाब्दिक/अशाब्दिक यौन कदाचार)” किया. जो बात अधिक कष्टप्रद और दुर्भाग्यपूर्ण है वह यह कि इन तथ्यों के सामने आने के बाद भी जस्टिस गांगुली एक पूर्व सुप्रीम कोर्ट जज की गरिमा के विपरीत एक पेशेवर अपराधी की तरह आचरण कर रहे हैं और अपने आप को बचाने के लिए तकनीकी शब्दावली का प्रयोग कर रहे हैं.